অভিনয়ে যতই ব্যস্ত থাকুন না কেন অ্যাশটন, ব্যবসাতেও দারুণ সফল তিনি। এয়ারবিএনবি, স্পটিফাই আর ফোরস্কয়ারের মতো প্রতিষ্ঠানের প্রাথমিক বিনিয়োগকারীদের একজন অ্যাশটন। হলিউডের অন্যতম ব্যবসায়িক কৌশল জানা অভিনেতা হিসেবে দারুণ জনপ্রিয় তিনি। নিজের সন্তানের ছবি ইন্টারনেটে প্রকাশ না করে বেশ আলোড়ন তৈরি করেছিলেন। দায়িত্বশীল অভিভাবক হিসেবে তিনি সন্তানদের ছবি ইন্টারনেটে প্রকাশ করেন না। চলচ্চিত্র ও গণমাধ্যমে সামাজিক অধিকার নিয়ে বেশ সচেতন এই তারকা। টেলিভিশন ও চলচ্চিত্র পৃথিবীর আর্থসামাজিক অবস্থানে পরিবর্তন আনতে পারে বলে মনের করেন তিনি।